Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 165

66. § A Szolgálati Szabályzat 371. pontjának harmadik bekezdése helyébe a következő rendelkezés lép: „Szolgálatukat lőszerrel akkor lássák el, ha a telephely biztonsági körülményei azt helyileg szükségessé teszik. A telephely-ügyeletes szolgálat lőszerkészlete a szolgálati helyiségben legyen biztonsági zárral, illetve lakattal lezárt ládában. A ládában a szakirányú logisztikai tiszt által hitelesített leltár szerinti mennyiségű lőszer legyen könnyen megszámlálható elhelyezésben. A láda (és tartalma) átadás-átvétel tárgyát képezze, állandóan zárva legyen, kulcsát személyesen a telephely-ügyeletes tartsa magánál; saját szolgálati pecsétnyomójával, illetve a szolgálat számára biztosított pecsétnyomóval tartsa lepecsételve.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes